Държавен вестник, бр. 102, 2002 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  102
Раздел VIII
Производство на течности, кремове и унгвенти
I. Принцип
Течностите, кремовете и унгвентите са особено
податливи към микробно и друго замърсяване по вре-
ме на производство. Поради тази причина се изискват
специални мерки за предотвратяване на всякакво за-
мърсяване.
II. Помещения и оборудване
1. Използването на затворени системи за обработва-
нето и преместването е препоръчително с цел да се пред-
пази ВМП от замърсяване. Зоната на производство,
където ВМП или почистените отворени контейнери са
изложени, се проветрява ефективно с филтриран въздух.
2. Резервоарите, контейнерите, тръбопроводите и
помпите да са конструирани и инсталирани така, че да
могат лесно да се почистват и дезинфекцират. В част-
ност планът на съоръженията да включва минимум
труднодостъпни места или места, където могат да се
натрупват остатъци, които да се превърнат в благопри-
ятна среда за развитие на микроорганизми.
3. Използването на стъклена апаратура се избягва
винаги, когато е възможно. Висококачествената стомана
(неръждаема) е един от най-често предпочитаните мате-
риали за частите, които влизат в пряк контакт с ВМП.
III. Производство
1. Химическите и микробиологичните показатели
на водата, използвана в производството, се определят и
контролират. Обръща се особено внимание на поддръж-
ката на системата на водата с цел да се избегне рискът
от развитие на микроорганизми. След всяка дезинфек-
ция на водната система, се прилага валидирана проце-
дура за измиване, която гарантира, че дезинфекцира-
щият агент е ефективно отстранен.
2. Качеството на материалите, получени насипно в
резервоари, се проверява, преди да бъдат преместени в
определеното място за съхраняване.
3. Особено внимание се обръща на пренасянето на
материалите през тръбопроводите с цел те да бъдат
доставени до тяхното точно местоназначение.
4. Материали, които има вероятност да се ронят, да
отделят влакна или други замърсители, като картонени
или дървени палети, не се разполагат в зоните, където
се съхраняват ВМП и чистите контейнери.
5. Особено внимание се обръща на поддържането
на хомогенността на смесите, суспензиите и други по
време на пълненето. Процесите на смесване и пълнене
се валидират. Специално внимание се обръща в нача-
лото на пълненето, след престой и в края на процеса, за
да се осигури поддържането на хомогенността.
6. Когато крайният ВМП не се опакова веднага,
максималният период на съхранение и необходимите
условия на съхранение се определят и точно се спазват.
Раздел IХ
Производство на аерозолни ВМП, предназначени
за инхалация
I. Принцип
Производството на ВМП за инхалация с дозира-
що устройство изисква специално внимание поради
особеното естество на тази лекарствена форма. Про-
изводството се извършва при условия, които намаля-
ват микробното и праховото замърсяване. Качество-
то на клапата, а при суспензиите еднородността е от
особено значение.
II. Основни положения
Съществуват два основни метода за производство и
пълнене, както следва:
а) “двойно изстрелваща” система (пълнене чрез
налягане); активната съставна част се суспендира в
носител с висока точка на кипене, дозата се слага във
флакона, клапата се завива и носителят с по-ниска точ-
ка на кипене се инжектира през клапата за оформяне на
крайния ВМП; получената суспензия на активната със-
тавна част се държи на хладно с цел да се намали загу-
бата при изпаряване;
б) “единично изстрелваща” система (студено пъл-
нене); активната съставна част се суспендира в смес от
носители и се държи под високо налягане или при нис-
ка температура или и при двете; суспензията след това
се пълни директно в контейнера с един изстрел.
III. Помещения и оборудване
1. Производството и пълненето се провеждат вина-
ги в затворена система.
2. Зоната с ВМП или чистите контейнери се осигу-
рява с филтриран въздух, отговаря на изискванията на
клас Д за чистота и в нея се влиза през въздушен шлюз.
IV. Производство и контрол на качеството
1. Дозиращите устройства на аерозолите са техни-
чески сложни части в сравнение с повечето детайли,
използвани във фармацевтичното производство. Това се
взема под внимание при техните спецификации, изпроб-
ване и изпитване. Проверката на системата, която оси-
гурява качеството на клапите, е от особено значение.
2. Всички течни и газообразни носители се филтри-
рат, за да се отстранят частиците, по-големи от 0,2
микрометра. Желателно е да се извършва едно допъл-
нително филтриране непосредствено преди пълненето,
винаги когато е възможно.
3. Контейнерите и клапите се почистват, като се из-
ползва валидирана процедура, подходяща за съответния
ВМП. Процедурата осигурява липса на каквито и да са
замърсители, микроби или спомагателни вещества, из-
ползвани в производството (например смазка или др.).
След почистването клапите се съхраняват в чисти, зат-
ворени контейнери и се вземат предпазни мерки, за да се
избегне замърсяване по време на последващото бораве-
не с тях (вземане на проби). Контейнерите се доставят до
линията на пълнене в чисто състояние или се почистват
на линията непосредствено преди пълненето.
4. Осигурява се еднородност на суспензията през
целия процес на пълнене.
5. Когато се използва двойно изстрелващият процес
на пълнене, е необходимо да се осигури и двата изстре-
ла да са с точно тегло, за да се достигне точният състав.
За тази цел е желателно да се провежда 100% проверка
на теглото на всеки етап.
6. Контролът след пълненето доказва, че няма не-
желано пропускане. Изпитването се извършва по на-
чин, който не допуска микробно замърсяване или оста-
тъчна влажност.
Раздел Х
Компютъризирани системи
I. Принцип
Въвеждането на компютъризираните системи в
производството, което включва съхранение, разпреде-
ление и контрол на качеството, не променя необходи-
мостта от спазване на принципите, дадени в другите
раздели. Където компютърните системи заместват
ръчните операции, не трябва да се наблюдава влошава-
не на качеството на ВМП или условията, които осигу-
ряват качеството. Обръща се особено внимание на рис-
ка от загубване на определени характеристики на пре-
дишната система, който може да произтече от намаля-
ване на броя на операторите.
II. Персонал
Много важно е сътрудничеството между ръководния
персонал и този работещ с компютърната система. Тези,
които заемат ръководни позиции, трябва да имат подхо-
дящ ценз за заемане на ръководни длъжности и да могат
да използват компютърните системи. Това включва
умение за провеждане на необходимите експертизи и
компетентност относно оформянето, валидирането, ин-
сталирането и оперирането с компютърни системи.